《壬辰三月二十一日读李翰林墓铭云以任侠为事》
宋代·王令

嗟吾为颛蒙，木朴无所思。
成童始就学，数岁通书诗。
十五尚意始，自待固不卑。
尝为富贵易，有如涂上泥。
苟意欲自进，足至则履之。
二十忽自笑，学乃谋寒饥。
倘富贵是致，其亦垄断为。
虽曰为学难，我易易则宜。
墙篱号障塞，犹可钻隙窥。
岂此圣人道，苦勉不及期。
反覆私自念，已急犹惧迟。
思而或有得，行之固不疑。
跛以见圣贤，不及犹可随。
道远志所毕，矣驱亦忘疲。
逮兹五十年，财若穿铜鎚。
柄执似可役，持用宁无施。
何意甚困踬，不及庸常儿。
多病骨出露，薄食筋力羸。
鼠饱昼睡穴，鸡飞暮乘埘。
世既鸡鼠俦，宜吾安穷奇。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。